তামিলনাড়ু বিধানসভা নির্বাচন, ২০২১
ষোলতম তামিলনাড়ু বিধানসভা নির্বাচন ২০২১ সালের ৬ এপ্রিল অনুষ্ঠিত হয়েছিল, ভারতের তামিলনাড়ু রাজ্যের বিধানসভার ২৩৪টি আসনের প্রতিনিধি নির্বাচনের জন্য। সর্বভারতীয় আন্না দ্রাবিড় মুনেত্র কড়গমকে (এআইএডিএমকে) পরাজিত করে এই নির্বাচনে দ্রাবিড় মুনেত্র কড়গম (ডিএমকে) জয়ী হয়। ডিএমকে নেতা এম. কে. স্ট্যালিন তামিলনাড়ুর মুখ্যমন্ত্রী নির্বাচিত হন।